PMIndiaData/PMIndiaSum huggingface dataset:
মহারাস্ত্রাদা নেরাল-মথেরান ত্রোই ত্রেন অমুক হন্না চেনবদা প্রধান মন্ত্রীনা হরাওবা ফোঙদোকখ্রে

ঙসি প্রধান মন্ত্রী শ্রী নরেন্দ্র মোদীনা হায়খি মহারাস্ত্রাদা নেরাল-মথেরান ত্রোই ত্রেন অমুক হন্না চেনবা অসিনা ফজবা মফম য়েংবগী খোঙচৎ অমুক্কা হেন্না নিংশিংনিঙাই ওইরগনি। রেলৱেজ মিনিস্ত্রিগী ত্বিৎ অমগী পাউখুম প্রধান মন্ত্রীনা পীখি: “মসিগী ফজরবা খোঙচৎ অসি অমুক্কা হেন্না কাউঙম্লরোই! লোকেল তুরিজমগী নুংঙাইরবা পাউ…
ন্যু অমসুং রিন্যুয়েবল ইনর্জীগী লমদা ভারত অমসুং ফ্রান্সকী মরক্তা এম ও  য়ু লৈনবা মন্ত্রীমন্দলা অয়াবা পীরে

ঙসি প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সোলর ইনর্জী কোরপোরেসন ওফ ইন্দিয়া লিমিতেদ(এস ই সি আই), ইন্দিয়া অমসুং কোম্মিসারিয়েত এ আই ইনর্জীতোমিক এত আওচ ইনর্জীস অলতর্নেতিপস(সি ই এ), ফ্রান্স সরকারগী রিছাস ইনতাইতি অমসুং ফ্রান্সকী কম্পেনি ব্লুস্তোরেজ এস এ এসগী মরক্তা মেমোরেন্দম ওফ অন্দরস্তেন্দিং খুৎয়েক পীনবা অদু অয়াবা পীরে । এম ও য়ু অদু ২০১৮গী ওক্তোবর ৩দা ন্যু দিল্লিদা খুৎয়েক পীনখিবনি । এম ও য়ু অসি হিন্দি , ইংলিস অমসুং ফ্রেন্জগী ওরিজিনেল অহুমদা খুৎয়েক পীনখি । এম ও য়ু অদুগী পান্দমদি ইমবেদেদ বেত্তরিশিং য়াওনা এস ই সি আই অসি ই-ভেহিকল চার্জ তৌনবগী স্তেসন অমা ওইনা শেমগৎনবা পাইলোত প্রোজেক অমা পায়খৎনবগী মতাংদা পায়খৎকদবা থবকশিং খন্নবা অদু এম ও য়ু অদুগী পান্দম্নি । থবক অদুদা সোলর পেনেলশিং অমসুং গ্রিদতা শম্নদুনা ইলেকত্রিক গারিশিং শীজিন্নবা হেনগৎহন্নবা ভারত সরকারগী অচৌবা থৌরাং শৌগৎপা য়াওরি । এম ও য়ু অদুনা ভারত অমসুং ফ্রান্সকী মরক্তা মতেং পীনবা হেনগৎহনগনি ।
প্রধান মন্ত্রীনা জনুৱারী ১২দা কর্নাতকাগী হুব্বলীদা ২৬শুবা নেস্নেল য়ুথ ফেস্তিবেল হৌদোক্কনি

প্রধান মন্ত্রী শ্রী নরেন্দ্র মোদীনা কর্নাতকাগী হুব্বলীদা জনুৱারী ১২, ২০২৩গী নুংথিল পুং ৪ তাবা মতমদা ২৬শুবা নেস্নেল য়ুথ ফেস্তিবেল হৌদোক্কনি‍। থৌরম অসি স্বামী বিবেকানন্দগী মপোক কুমওন নুমিৎ ওইরিবা নেস্নেল য়ুথ দেদা মহাক্কী ৱাখল্লোন, তাকপি তম্বিরম্বশিং অমদি মহাক্না লৌরম্বা থৌদাংশিং ইকায়খুমবা অমদি লুনা চেৎনা থম্বা ওইনা পাঙথোকপনি‍। নেস্নেল য়ুথ ফেস্তিবেল অসি ঐখোয়গী হৈথোই শিংথোইরবা নহাশিংবু লৈবাক শেমগৎপগী শরুক ওইহন্নবা পুক্নিং চিংশিনবগা লোয়ননা লৈবাক্কী থাক্তা এক্সপোজর পীননবগীদমক চহি খুদিংগী পাঙথোকপনি‍। মসিনা লৈবাকসিগী মফম পুম্নমক্তগী খেন্নবা কলচরশিং ফম্পাক অমত্তদা পুনশিন্দুনা শরুক য়ারিবশিংবু এক ভারত স্রেস্থ ভারতকী ৱাখল্লোন্দা অপুনবগী শক্তম শাগৎলি‍। চহি অসিদা, ফেস্তিবেল অসি কর্নাতকাগী হুব্বলী-ধারৱরদা “বিক্সিৎ য়ুবা – বিক্সিৎ ভারত” হায়রিবা থীম অসিদা জনুৱারী ১২দগী জনুৱারী ১৬ ফাওবা পাঙথোক্কদৌরি‍। ফেস্তিবেল অসিদা থবক, ইন্দস্ত্রী, ইনোভেসনগী তুংলমচৎ অমদি ২১শুবা চহিচাগী স্কিলশিং; অইং অশাগী খল হোংলকপা অমদি দিজাস্তর রিস্ক হন্থহনবা; ইং তপ্পা পুরকপা অমদি তাইশিন্নবা; সেয়র্দ ফ্যুচর- য়ুথ ইন দিমোক্রেসী এন্দ গভর্নেন্স; অমদি হকশেল অমদি শাফনা লৈবা হায়রিবা জি২০ অমদি ৱাই২০ থৌরমশিংদগী লৌখৎলকপা থীম মঙাদা খন্ন-নৈনগদবা য়ুথ সম্মিৎ য়াওগনি‍। সম্মিৎ অসিদা মশক নাইরবা এক্সপর্ত হুম্ফম হেনবনা শরুক য়াগনি‍। অথোই অহেন তান্নবা অমদি তান্নদবা থৌরম কয়াসু পাঙথোক্কনি‍। অথোই অহেন তান্নবগী থৌরমশিংদা নাৎগী জগোয় অমদি ঈশৈ য়াওরি, অমদি লোকেল ত্রেদিস্নেল কলচরশিংদা ইনোৎ হাপ্নবগীদমক পাঙথোক্কনি‍। অথোই অহেন তান্নরোইদবা থৌরমশিংদা মীওই লাখ ১০ তাশিন খোমজিন্দুনা য়োগ শান্নগদবা য়োগাথোন য়াওরি‍। নেস্নেল লেবেল পর্ফোর্মরশিংদা থৌরম অসিগী মনুং চন্না য়েলহৌ মশান্না অমদি মার্সিএল আর্ত মখল নিপান উৎকনি‍। অতৈ পুক্নিং চিংশিনগদবা থৌরমশিংগী মরক্তা চীঞ্জাক কুমহৈ, নহা ওইরিবা আর্তিস্তশিংগী কেম্প, এদভেঞ্চর স্পোর্তস থৌরমশিং, অখন্নবা নো য়ুওর আর্মী, নেভী অমদি এয়র ফোর্স কেম্পশিং য়াওরি‍।
ইন্সতিত্যুত ওফ কোস্ত একাউন্তেন্ত ওফ ইন্দিয়া(আই.সি.ও.এ.আই.) অমসুং য়ুনাইতেদ কিংদম(য়ু.কে.)গী এসোসিয়েসন ওফ চার্তর্দ সর্তিফাইদ একাউন্তেন্ত(এ.সি.সি.এ.)গী মরক্তা থম্নখিবা য়ানা ৱারোল অদু কেবিনেতনা এপ্রুব তৌখ্রে

প্রধান মন্ত্রী শ্রী নরেন্দ্র মোদীনা থৌবুরেল ওইদুনা ফমখিবা য়ুনিয়ন কেবিনেতনা ইন্সতিত্যুত ওফ কোস্ত একাউন্তেন্ত ওফ ইন্দিয়া(আই.সি.ও.এ.আই.) অমসুং য়ুনাইতেদ কিংদম(য়ু.কে.)গী এসোসিয়েসন ওফ চার্তর্দ সর্তিফাইদ একাউন্তেন্ত(এ.সি.সি.এ.)গী মরক্তা থম্নখিবা য়ানা ৱারোল(এম.ও.য়ু.) অদু কেবিনেতনা এপ্রুব তৌখ্রে, মসিনা অতোপ্পা প্রোফেস্নেল বোদীগী ক্বালিফিকেসন ফংনবগী পেপর অয়াম্বা শরুক য়াদ্রবসু ইন্সতিত্যুত অনিমক্কী মেম্বরশিংদা মুচুএল এদভান্স এন্ত্রী য়াহল্লগনি অমসুং জোইন্ত রিসর্চ পাংথোক্নবা প্রোফেস্নেল দিবলপমেন্ত এক্তিবিতীশিং লেপ্পা লৈতনা পাংথোক্লগনি৷ ইম্পেক্ত: মসিগী য়ানা ৱারোল অসিনা নোলেজ একচেঞ্জ তৌবা, রিসর্চ একচেঞ্জ তৌবা অমসুং পব্লিকেসনশিংদা হেন্না মীৎয়েং চংদুনা জুরিসদিক্সন অনিমক্তা অফবা গভর্নেন্স প্রেক্তিস লৈহল্লগনি৷ পার্তী অনিমক্না কোস্ত একাউন্তেন্সী প্রোফেসনগা মরী লৈননা জোইন্ত রিসর্চ পাংথোক্লগনি অমসুং তেক্নিকেল এরিয়াশিংদা কোলাবোরেতিব রিসর্চ পাংথোক্লবা য়াই৷ মসিগী য়ানা ৱারোল অসিনা জুরিসদিক্সন অনিমক্তা প্রোফেস্নেল চংথোক-চংশিন তৌবদা লাইহল্লগনি অমসুং মসিনা ভারত্তা অমসুং মপান লৈবাকশিংদা কোস্ত একাউন্তেন্তশিংগী থবক হেন্না ফংহল্লগনি৷ অকুপ্পা মরোলশিং: মসিগী য়ানা ৱারোল অসিনা প্রোফেস্নেল লেবেলগী সবজেক্ত মিনিমম নম্বরদা মাই পাক্না পাস তৌদুনা ইন্সতিত্যুত অমগী মেম্বরশিংনা অতোপ্পা ইন্সতিত্যুত অদুগী ফুল মেম্বরশিপ স্তেতস ফংহন্নবা অমসুং জুরিসদিক্সন অনিমক্তা প্রোফেস্নেলশিং চংথোক-চংশিন তৌবদা লাইনবগী লম্বী অমা পীরগনি৷ বেকগ্রাউন্দ: কোস্ত একাউন্তেন্সীগী প্রোফেসন অসি য়োকখৎপা, য়েংশিনবা অমসুং শেমগৎপগী ওবজেক্তিবশিং অসিগা লোইননা কম্পেনীস এক্তকী মখাদা রেজিস্তর কম্পেনী অমা ওইনা ভারতকী ইন্সতিত্যুত ওফ কোস্ত একাউন্তেন্ত ১৯৪৪দা ইহান হান্না শেমগৎখি৷ কোস্ত অমসুং ৱার্কস একাউন্তেন্সীগী প্রোফেসন অসি য়েংশিন্ননবগীদমক স্তেত্যুতরী প্রোফেস্নেল বোদী অমা ওইনা পার্লিয়ামেন্তগী অখন্নবা এক্ত অমনা মমিং ওইনা পল্লবদা ১৯৫৯গী কোস্ত অমসুং ৱার্কস একাউন্তেন্ত এক্তনা ইন্সতিত্যুত অসি ১৯৫৯গী মে ২৮দা শেমগৎখি৷ কোস্ত অমসুং ৱার্কস একাউন্তেন্সীদা মরু ওইনা স্পিসিয়েলাইস তৌরবা ভারত্তা লৈরিবা রিকোগনাইস স্তেত্যুতরী প্রোফেস্নেল ওর্গনাইজেসন অমসুং লাইসেন্সিং বোদী অসি ইন্সতিত্যুত অসি খক্তনি৷ ১৯০৪দা লিংখৎতুনা ইংলেন্দ অমসুং ৱেল্সকী লোশিংগী মখাদা ১৯৪৭তা রোয়েল চার্তরনা পুনশিনখিবা এসোসিয়েসন ওফ চার্তর্দ সর্তিফাইদ একাউন্তেন্ত(এ.সি.সি.এ.) অসি মপুং ফানা ক্বালিফাইদ ওইরবা মেম্বর ২,২৭,০০০ হেন্না লৈরিবা অমসুং মালেম অসি শিনবা থুংনা ফ্যুচর মেম্বর ৫,৪৪,০০০ লৈরিবা প্রোফেস্নেল একাউন্তেন্তগী গ্লোবেল বোদীনি৷
পি.এম. কিসান সম্মান নিধি অমসুং লৌউ-শিংউগা মরী লৈনবা অতৈ স্কিমশিংনা লৈবাকসিগী লৌমী করোর কয়াদা অনৌবা পাঙ্গল হাপ্লি: পি.এম.

প্রধান মন্ত্রী, শ্রী নরেন্দ্র মোদীনা পি.এম. কিসান সম্মান নিধি অমসুং লৌউ-শিংউগা মরী লৈনবা অতৈ স্কিমশিংনা লৈবাকসিগী লৌমী করোর কয়াদা অনৌবা পাঙ্গল হাপ্লি হায়না ফোঙদোকখ্রে‍। লৌমীশিংগী মপাঙ্গলবু শিংথারদুনা, লৌমীশিংনা মপাঙ্গল হেন্না কল্লবা মতমদা লৈবাকসি নুংঙাই য়াইফবা ওইগদৌরিবনি‍ হায়না মহাক্না হায়খি‍। প্রধান মন্ত্রীনা ত্বীত তৌখিবদা; “ঐখোয়গী লৌমী ইচিন-ইনাউশিং লৈবাকসিগী চাউথোকচনিংঙাইনি‍। মখোয়না মপাঙ্গল হেন্না কল্লিবমখৈ অনৌবা ভারতসু হেন্না নুংঙাই য়াইফগদৌরিবনি‍। পি.এম. কিসান সম্মান নিধি অমসুং লৌউ-শিংউগা মরী লৈনবা অতৈ স্কিমশিংনা লৈবাকসিগী লৌমী করোর কয়াদা অনৌবা পাঙ্গল হাপ্লি হায়বসিদা ঐ নুংঙাইবা ফাওই‍।”
প্রধান মন্ত্রীনা মে ১৩দা মধ্য প্রদেশ স্তার্ত-অপ কনক্লেব মনুংদা মধ্য প্রদেশ স্তার্ত-অপ পোলিসী হৌদোক্লগনি

প্রধান মন্ত্রী, শ্রী নরেন্দ্র মোদীনা ইন্দোরদা পাংথোক্লিবা মধ্য প্রদেশ স্তার্ত-অপ কনক্লেব অসিগী মনুংদা মে ১৩, ২০২২গী নুংথিলগী পুং ৭ তাবা মতমদা ভিদিও কনফরেন্সিংগী খুত্থাংদা মধ্য প্রদেশ স্তার্ত-অপ পোলিসী হৌদোকপগা লোয়ননা স্তার্ত-অপ খুন্নাই অসিগী মফমদা মশাগী ৱারোলসু থমগনি। মহাক্না মধ্য প্রদেশ স্তার্ত-অপ পোর্তেলসু লোঞ্চ তৌগনি অমসুং মসিনা স্তার্ত-অপ ইকোসীস্তেম্বু হেন্না তেংবাংবা অমসুং খুমাং চাউশিলহনগনি। মধ্য প্রদেশ স্তার্ত-অপ কনক্লেব অসিদা সরকারগী মাইকৈদা লৈরিবা পোলিসী শেম্বশিং, প্রাইভেত সেক্তর, ইন্নোভেতর, ওন্তোপ্রিনর, একাদমিসিয়ন, ইনভেস্তর, মেন্তর অমসুং অতোপ্পা স্তেকহোলদর কয়া য়াওনা স্তার্ত-অপ ইকোসীস্তেমগী তোঙানবা য়ুম্বী কয়ানা শরুক য়াগনি। মসিদা স্পীদ মেন্তরিং সেসনগুম্বা মহৈগী ইন্সতিত্যুসনগী মকোক ওইবা মীওইগা স্তার্ত-অপকী মীওইগা ৱারী শাবগী থৌওং; পোলিসী শেম্বা মীওইশিংনা লমজিংদুনা স্তার্ত-অপ অমা করম্না হৌদোক্কনি হায়বগী সেসন; ওন্তোপ্রিনরশিংনা ফন্দিংগী তোঙানবা থৌওং কয়াগী মতাংদা তমজবা য়াবা ফন্দিং সেসন; স্তার্ত-অপশিংনা ইনভেস্তরশিংগা খুৎশম্নবগী খুদোংচাবা ফংদুনা ফন্দিং ফংনবগীদমক্তা মখোয়গী ৱাখল্লোন ফোংদোকপগী পিৎচিং সেসন; অমসুং মসিদা শরুক য়ারিবশিংনা ব্রান্দ ভেল্যুগী মতাংদা খঙবা ঙম্বা অমসুং রাজ্য অসিদা স্তার্ত-অপ ইকোসীস্তেম্বু খুমাং চাউশিলহনবগী মতাংদা নৈনগদবা ইকোসীস্তেম সপ্পোর্ত সেসনগুম্বা মখল কয়াগী সেসনসু পাংথোক্কনি। অনৌবা চৎনবী অমসুং ইন্নোভেসন কয়া উৎপা স্তার্ত-অপ এক্সপো অমসু মফমসিদা পাংথোক্কনি।
আফঘানিস্তানদা লালন্দর “শহতুত” দাম শান্নবা এম.ও.য়ু. খুৎয়েক পীনবগী থৌরম

ফেব্রুৱারী ৯, ২০২১দা ভি.তি.সি.গী থোংদা আফঘানিস্তানদা লালন্দর [শহতুত] দাম শান্নবা মেমোরেন্দম ওফ অন্দরস্তেন্দিং [এম.ও.য়ু.] খুৎয়েক পীনবগী থৌরম অমা পাঙথোকখ্রে। প্রধান মন্ত্রী শ্রী নরেন্দ্র মোদী অমসুং আফঘানিস্তানগী রাস্ত্রপতি ঐচ.ই. দা. মোহম্মদ অশরফ ঘানিগী মমাংদা ই.এ.এম. দা. জয়শঙ্কর অমসুং মপাল থৌরম মন্ত্রী মিস্তর হনীফ অতমারনা এম.ও.য়ু. খুৎয়েক পীনখ্রে। প্রোজেক্ত অসি ভারত অমসুং আফঘানিস্তানগী মরক্তা লৈরিবা অনৌবা দিবেলপমেন্ত পার্তনরশিপকী শরুক অমনি। লালন্দর [শহতুত] দাম অসিনা কবুল সহরগী অফবা থক্নবা ঈশিং ফংহনবা ঙম্লগনি, মনাক নকপা মফমশিংদা ঈথৈ-লৌখোংগী ঈশিং পীরগনি, হৌজিক লৈরিবা ঈথৈ-লোখোং অমসুং দ্রেনেজ নেৎৱার্ক অসি রিহেবিলিতেৎ তৌরগনি, মফম অসি ঈচাউদগী ঙাকথোকপা অমসুং লাকশিন্নবা হোৎনবদা মতেং ওইরগনি অমসুং রিজন অসিদা মৈসু ফংহল্লগনি। ২০১৬গী জুনদা প্রধান মন্ত্রী অমসুং রাস্ত্রপতিনা শঙ্গাখিবা ইন্দিয়া-আফঘানিস্তান ফ্রেন্দশিপ দাম [সলমা দাম] অসিগী মতুংদা আফগানিস্তান্দা ভারতনা শাবা অনিশুবা অচৌবা দামনি। লালন্দর [শহতুত] দামগী এম.ও.য়ু. খুৎয়েক পীনবা অসিনা ভারতনা আফঘানিস্তানগী সোসিও-ইকনোমিক দিবেলপমেন্তগী কন্না অমদি মতম শাংনা হোৎনরিবা অমসুং ঐখোয়গী লৈবাক অনিগী মরক্তা লৈরিবা পার্তনরশিপ অসিগী মমিং তারি। আফঘানিস্তানগা লোইননা ঐখোয়গী দিবেলপমেন্ত কোওপরেসন অসিগী শরুক অমা ওইনা ভারতনা আফঘানিস্তানগী প্রোভিন্স ৩৪মক য়ৌশিল্লিবা প্রোজেক্ত ৪০০ হেন্না শাবা লোইখ্রে। প্রধান মন্ত্রীগী ৱারোলদা মহাক্না ভারত অমসুং আফঘানিস্তানগী মরক্তা লৈরুবা সিবিলাইজেসনগী ওইবা মরী অদুগী মতাংদা ফোঙদোকখ্রে অমসুং শান্তি লৈবা, অপুনবা, তংদু-লৈতাবা, চাউখৎপা অমসুং ইনক্লুসিব ওইবা আফঘানিস্তান অমগীদমক ভারতনা মখা তানা মতেং পাংখিগনি হায়না থাজবা পীখ্রে।
মন্ত্রীমন্দলনা ভারত অমসুং সাউদী আরবকী মরক্তা সেক্যুরিতী কোওপরেসন্দা য়ান্না চেরোল চৎনহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত সরকার অমসুং সাউদী সরকারগী মরক্তা সেক্যুরিতী কাউন্সিলদা য়ান্না চেরোল অদু চৎনহনবদা অয়াবা পীখ্রে। য়ান্না চেরোল অসি সাউদী আরবতা প্রধান মন্ত্রীগী খোংচৎ মনুংদা ২০১৯গী ওক্তোবর ২৯দা খুৎয়েক পীনখিবনি। য়ান্না চেরোল অসিনা তেরোরিজম অমসুং মসিগা মরী লৈনবা ক্রাইমশিং অমসুং ওর্গনাইজ ক্রাইমগা মরী লৈনবা ক্রাইম য়াওনা ক্রাইমশিং ঙাকথোকপা অমসুং মুৎথৎপদা লৈবাক অনিমক্কী থৌদাং হেঙ্গৎহন্নবা অমসুং লৈবাক অনিগী ইন্তেলিজেন্স অমসুং লো-ইনফোর্সমেন্ত এজেন্সীশিংগী ওফিসিয়েলশিংগী মরক্তা তেংবাং পীনবা হেঙ্গৎহন্নবা ফ্রেমৱার্ক অমা লিংখৎনবা পান্দম থম্লি।
প্রধান মন্ত্রীনা হিমাচল প্রদেশকী চম্বাদা বসকী খুদোংথিবা থৌদোক্তা পুন্সি মাংখ্রবশিংগীদমক অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা হিমাচল প্রদেশকী চম্বাদা বসকী খুদোংথিবা থৌদোক অমনা মরম ওইদুনা পুন্সি কয়া মাংখিবদা অৱাবা ফোঙদোকখ্রে। প্রধান মন্ত্রীনা হায়, “হিমাচল প্রদেশকী চম্বাদা বস অমা লোকখাদা ওন্থাখিবগী পাউ তাবদা য়াম্না নুংঙাইতে। খুদোংথিবা থৌদোক অসিদা পুন্সি মাংখ্রবা মীওইশিংগী ইমুং-মনুংশিংগী অৱাবদা শরুক য়াজরি। মসিগা লোইননা থৌদোক অসিদা অশোক-অপন নংখ্রবশিং অথুবদা ফগৎলকপা ওইরসনু হায়না থৌনিজরি।”
প্রধান মন্ত্রীনা মহৈরোয়, মমা মপা অমদি ওজাশিংবু পরিক্সা পে চর্চা ২০২৩গা মরী লৈনবা থৌরমশিংদা শরুক য়ানবা পাউজেল্লক্লি

প্রধান মন্ত্রী, শ্রী নরেন্দ্র মোদীনা মহৈরোয়, মমা মপা অমদি ওজাশিংবু পরিক্সা পে চর্চা ২০২৩গা মরী লৈনবা থবক থৌরমশিংদা শরুক য়াননবা পাউজেল্লক্লি‍। প্রধান মন্ত্রীনা ঐখোয়গী মহৈরোয়শিংগী পুক্নিং ৱাবা লৈতবা ফীভম অমা শেম্নবগীদমক পুক্না হোৎনমিন্নবগী মরুওইবা ৱাফম থমখি‍। এজুকেসন মন্ত্রীগী ত্বীত অমা ক্বোৎ তৌরদুনা, প্রধান মন্ত্রীনা ত্বীত তৌরকখি; “ঐনা একজাম ৱারিয়র পুম্নমকপু, মখোয়গী মমা মপাশিংবু অমদি ওজাশিংবু পরিক্সা পে চর্চা ২০২৩গা মরী লৈনবা নুংঙাইরবা থবক থৌরমশিং অসিদা শরুক য়াননবা ৱাফম থমজরি‍। ঐখোয়গী মহৈরোয়শিংগীদমক পুক্নিং ৱাবা লৈতবা ফীভম অমা শেমগৎনবগীদমক ঐখোয় পুন্না থবক তৌমিন্নসি‍। #PPC2023”
প্রধান মন্ত্রীনা জুলাই ১০দা নেচরেল ফার্মিং কনক্লেবতা ৱা ঙাংগনি

প্রধান মন্ত্রী, শ্রী নরেন্দ্র মোদীনা জুলাই ১০, ২০২২গী অয়ুক্কী পুং ১১.৩০ তাবা মতমদা নেচরেল ফার্মিং কনক্লেবতা ভিদিও কনফরেন্সিংগী খুত্থাংদা ৱা ঙাংগনি। প্রধান মন্ত্রীনা নীংতম্বগী অমৃত মহোৎসবকী শরুক অমা ওইনা মার্চ ২০২২দা গুজরাত পঞ্চায়ত মহাসম্মেল্লন্দা ৱা ঙাঙখিবদা খুঙ্গং খুদিংগী য়ামদ্রবদা লৌমী ৭৫না নেচরেল ফার্মিং পায়খৎনবা হায়খিবনি। প্রধান মন্ত্রীগী অসিগুম্বা মঙলান্না লমজিংদুনা, সুরত জিলানা লমদমসিগী লৌমীশিংদা নেচরেল ফার্মিং পায়খৎহনবদা তেংবাংবা ঙম্নবগীদমক্তা জিলা অসিগী মনুং চন্না লৈবা লৌমী কাঙলুপ, মীয়াম্না খনগৎলবা মীহুৎ, তলাথী, এগ্রিকলচর প্রোদ্যুস মার্কেতিং কম্মিতী (এ.পি.এম.সি.), কো-ওপরেতিব বেঙ্কনচিংবা তোঙানবা স্তেকহোলদর অমসুং ইস্তিত্যুসনশিংবু মরী লৈনবা ৱাফম খঙহনবগা লোয়ননা পুক্নিং থৌগৎপগী অচৌবা অমসুং নীংথিনা থৌরাং য়াৎলবা খোঙথাং পায়খৎখি। মসিগী মহৈ ওইনা, গ্রাম পঞ্চায়ত খুদিংগী য়ামদ্রবদা লৌমী ৭৫ মশক খঙদোকখি অমসুং নেচরেল ফার্মিং পায়খৎনবগীদমক্তা পুক্নিং থৌগত্তুনা ত্রেনিং পীখি। লৌমীশিংবু তোঙানবা ক্লস্তর ৯০দা ত্রেনিং পীখি অমসুং অপুনবা থৌওং অসিনা জিলা অসিগী অপুনবা লৌমী ৪১,০০০দা ত্রেনিং পীবা ঙমখি। কনক্লেব অসি গুজরাতকী সুরত্তা শীন-লাঙবনি অমসুং সুরত্তা নেচরেল ফার্মিং পায়খৎখ্রবা লৌমী অমসুং অতোপ্পা স্তেকহোলদর লিশিং কয়ানা শরুক য়াগনি অমসুং মখোয়গী মায় পাকপগী ৱারী লিগনি। গুজরাতকী মুখ্য মন্ত্রী অমসুং রাজ্যপালসু কনক্লেব অসিদা শরুক য়াগনি।
মন্ত্রীমন্দলনা কম্পিতিসন কম্মিসন ওফ ইন্দিয়া (সি.সি.আই.) অমসুং জাপান ফেয়র ত্রেদ কম্মিসন (জে.এফ.তি.সি.) অনিগী মরক্তা মেমোরেন্দম ওই কোওপরেসন (এম.ও.সি.)গী অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়ায় তাংবল লৌদুনা, কেন্দ্রগী মন্ত্রীমন্দলনা কম্পিতিসন লো অমসুং পোলিসীগী মরমদা কোওপরেসন মপাঙ্গল কনখৎনবা কম্পিতিসন কম্মিসন ওফ ইন্দিয়া (সি.সি.আই.) অমসুং জাপান ফেয়র ত্রেদ কম্মিসন (জে.এফ.তি.সি.) অনিগী মরক্তা মেমোরেন্দম ওই কোওপরেসন (এম.ও.সি.)গী অয়াবা পীখ্রে। ইম্পেক্ত: অয়াবা পীরবা এম.ও.সি. অসি ইনফোর্মেসম পীনদুনা, সি.সি.আই.না মসিগা লেঙ মান্নবা জাপানগী কম্পিতিসন এজেন্সীদগী হেন্না মথৌ ঙম্নবা পারা অমসুং থেংনরকপা কয়া অমা তম্বা ঙম্লগনি। মসিগা চপ মান্ননা সি.সি.আই.না কম্পিতিসন এক্ত, ২০০২গী এনফোর্সমেন্ত হেনগৎহনবদা মতেং পীগনি। মসিগী ফল ওইনা কঞ্জুমরশিংদা য়াম্না চাওনা কান্নবা ফংলগনি। মরীক চুম্বা: হায়রিবা অসিনা ইনফোর্মেসম পীনদুনা কম্পিতিসন লো অমসুং পোলিসীগী মরমদা পুক্নিং থৌগৎপা অমসুং মপাঙ্গল কনখৎহনবদা মিয়েং থমগনি অমসুং লোয়ননা তেক্নিকেল কোওপরেসন, এক্সপরিএন্স পীনবা অমসুং এনফোর্সমেন্ত কোওপরেসন্দা লমদা মখল কয়া অমগী কেপাসিতী বিল্দিংগী খোঙথাং লৌখৎপা অসিনি। বেকগ্রাউন্দ: কম্পিতিসন এক্ত, ২০০২গী সেক্সন ১৮না এক্ত অসিগী মখাদা মখোয়গী মথৌ লৌথোকপা অমসুং ফংসনশিং অসি তৌহনবী অতোপ্পা লৈবাক অমা হেক্তা সি.সি.আই.না এজেন্সী অমগা হেক্তা মেমোরেন্দম নত্ত্রগা এরে়ঞ্জমেন্ত তৌবগী অয়াবা পীরি।
প্রধান মন্ত্রীনা কোরিয়াগী লান থোকখিবগী চহী ৭০ মপুং ফারকপদা খা-কোরিয়াগী রাস্ত্রপতি অমসুং মীয়ামদা য়াইফ-পাউজেল পীখ্রে

ইং কুমজা ১৯৫০দা কোরিয়াদা লান থোকখিবগী চহী ৭০ মপুং ফারকপগী পাংথোকপা থৌরমদা প্রধান মন্ত্রী শ্রী নরেন্দ্র মোদীনা কোরিয়া পেনিন্সুলাদা ইং-তপ্পা পুরক্নবা হোৎনখিবদা থৱাই কত্থোকখ্রবা অথৌবশিংগী মফমদা শ্রদ্ধাঞ্জলি কৎখ্রে। খা-কোরিয়াগী রাস্ত্রপতি অমসুং মীয়ামদা য়াইফ-পাউজেল পীখ্রে। খা কোরিয়াগী কোনুং সিওলদা পাংথোকখিবা অথোইবা থৌরম অসি নীংশিংদুনা পাংথোকপা শিংথানীংঙাই ওইরবা থৌরম অসিগী মতমদা প্রধান মন্ত্রীনা ভিদিওদা পাউজেল থাখি। থৌরম অসি কোরিয়াগী লৈবাকনীংবা মীশিং অমসুং থবক্তগী পোত্থারবা লান্মীশিংবু নীংশিংবগী থৌরম মন্ত্রালয়না পাংথকখি অমসুং শ্রী মুন জে-ইন্না থৌরম মপু ওইখি। প্রধান মন্ত্রীনা মহাক্কী পাউজেলদা খা থংবা কোরিয়াগী লান্দা শরুক য়াখিবা ভারতকী লান্মীশিংনা ৬০শুবা পেরা ফিল্দ হোস্পিতালদা লৌখিবা থৌদাং অদু নীংশিংখি। হোস্পিতাল অদুনা লান শোক্নরিঙৈগী মতমদা লান্মীশিং অমসুং মীয়মশিংদা মরুওইবা থবকশিং অমসুং তঙাই ফদনা চংবা হকশেলগী তেংবাংশিং পীখি। প্রধান মন্ত্রীনা কোরিয়াগী মীশিংবু লানগী উত্তগী অথোইবা লৈবাক অমা শেম্বদা মখোয়গী হান্নগী ওইবা মওংদা পুরক্নবা মওংগী ওইবা, কন্না হোৎনখিবা অমসুং ৱাশক অদুগীদমক থাগৎখি অমসুং কোরিয়া পেনিন্সুলাদা ইং-তপ্না অমসুং মরা চেৎনা লৈরিবা অসিবু কায়হন্দনা থম্নবগীদমক খা কোরিয়াগী সরকারনা হোৎনরিবশিং অসিবু শিংথাখি। মহাক্না কোরিয়া পেনিন্সুলাগী মরা চেৎপা শান্তিগীদমক সরকার অমসুং ভারতকী মীয়ামদা য়াইফ-পাউজেল পীখি। থৌরম অসি হৌদোকপদা রাস্ত্রপতি মুন্দা নত্তনা খা কোরিয়াগী রাস্ত্রীয় রক্ষা মন্ত্রী, অতৈ কেবিনেৎ মন্ত্রীশিং, লানগী মতমদা খা কোরিয়াবু তেংবাংখিবা লৈবাকশিংগী এম্বেসেদরশিং অমসুং কোরিয়াগী শক্নাইরবা মীওইশিং য়াওখি।
সংসদকী নোংজু মীফমগী মাংওইননা প্রধান মন্ত্রীনা পীখিবা ৱারোল

সংসদকী নোংজুম মীফমদা লৈবাক্কী মরুওইবা ৱাফম কয়া কুপ্না খন্নবা দরকার ওই। হেন্না খন্নরিবমখৈ, হাউসগী অহল ওইরবা অমসুং হৈশিংলবা মেম্বরশিংগী ৱাফম কয়া তাবা ফংগনি অমসুং মদুগী কান্নবা লৈবাক অসিনা ফংগনি। সরকারগী ৱারেপশিংদা অফবা পাউতাকশিং পীরকপগী কান্নবা সরকারনা ফংগনি। মরুওইবা থবকশিং পাংথোক্তুনা রাজনীতি দলশিংনা হাউসগী মতম ফজনা শীজিন্নগনি হায়না ঐনা থাজবা থম্লি। খুদিংমক্না মপুং ফানা মতেং পাংগনি অমসুং সংসদকী থৌরমশিং পুক্নিং থৌগৎনীংঙাই ওইগনি অমসুং মসি রাজ্যশিংগী এসেমব্লীশিংগী তমজনফম অমা ওইগনি। রাজনীতি দল খুদিংমক্না মদু পাংথোক্কনি হায়না ঐনা থাজৈ। অমুক হন্না ঐগী থাজবশিং অমসুং অপাম্বশিং থম্লি অমসুং মদু ফংনবা কন্না হোৎনরি। ঙসিসু অমুক হন্না ঐগী থাজবশিং নখোয়গী অশাগী মমাংদা থম্লি। মদু ফংনবা ঐখোয়না অমুক হন্না হোৎনগনি অমসুং ঐখোয়না লেপ্পা লৈতনা হোৎনগনি। রাজনীতি দল অমা নৎত্রগা মেম্বর অমনা পাম্বা ৱাফম অমা হেক্তা খন্ননবা অমসুং নৈননবা সরকার অসিনা থৌরাং তৌদুনা লৈরি। চৎলিবা নোংজু থা অসিদা লৈবাক্কী মফম খরদা নোং কন্না চুরি অমসুং মফম খরদনা নোং ৱাৎনা তারি। হায়রিবা ৱাফমশিং অসিগী মতাংদা খন্নবা চুনগনি হায়না ঐনা থাজৈ। থাগৎচরি।
প্রধানমন্ত্রীনা জাতিদা সরদার সরোবর দাম কৎথোক্কনি, গুজরাত্তা মীয়ামগী মীফম অমদা ৱা ঙাংগনি

প্রধানমন্ত্রী শ্রী নরেন্দ্র মোদীনা সেপ্তেম্বর ১৭, ২০১৭তা গুজরাৎকী কেবদিয়াদা শাবা সরদার সরোবর দাম জাতিদা কৎথোক্কনি । দাম অসিগী অৱাংবা হৌজিক্কী ওইনা ১৩৮.৬৮ মীতর ফাওবা হেনগৎখ্রে, মসিনা স্তোরেজ মিলিয়ন একর ফিৎ (এমএএফ) ৪.৭৩গী কান্নবা ফংলে । মসিদগী লোন্নরিবা রাজ্যশিং গুজরাৎ, রাজস্থান, মধ্য প্রদেশ অমসুং মহারাষ্ট্রনা য়াম্না কান্নবা ফংলগনি । প্রোজেক্ত অসিনা নর্মদা তুরেলগী ঈশিংবু পাক চাওরবা কেনেল অমা অমদি পাইপলাইন নেৎৱর্ক্কী খুথাংদা গুজরাৎকী ঈশিং তাংবা মফমশিংদা পুবদা মতেং ওইরগনি । প্রোজেক্ত অসিগী খুথাংদগী ইথৈ-লৌখোংগীদমক্তা লৌমী লাখ ১০ রোম্না কান্নবা ফংবগী থাজবা থম্লি অমসুং তোঙান তোঙানবা খুঙ্গং অমসুং তাউনশিংদা থক্ননবা ঈশিংগী অৱাৎপা কোকহনবা ঙম্লগনি, মসিদগী মীওই কোতি ৪ রোম্না কান্নবা ফংবগী থাজবা থম্লি । প্রোজেক্ত অসি ঈশিং পীননবা মীওইবনা হোৎনবশিংগী মনুংদা খৱাইদগী চাওবা ওইনা লৌনরি । মসিদগী চহি খুদিংগী হাইদ্রোপৱার বিলিয়ন অমা ফাওবা পুথোকপগী থাজবা থম্লি । দাম মফমদগী, প্রধানমন্ত্রীনা সাধু বেত্তা চৎকনি, মফম অদুদা অপুনগী শক্তম, মমিং চৎলবা শক্তম অমা অমসুং সরদার বল্লবভাই পতেলগী নীংশিং খুবম অমা লৈ, মদু হৌজিক শেমগৎলি । প্রধানমন্ত্রীনা প্রোজেক্ত অসিগী থবক-থৌরমগী খোংজেল য়েংশিনগনি । প্রোজেক্ত অসিদা মীতর ১৮২ শাংবা শক্তম, এগজিবিসন হোল অমা, নীংশিং খুবম অমা অমসুং ভিজিতর সেন্তর অমা য়াওরি । প্রধানমন্ত্রীনা নর্মদা মহোৎসবকী লোইশিনবা থৌরমদা শরুক য়াগনি অমসুং দাভোইদা মীয়ামগী মীফম অমদা ৱা ঙাংগনি । মহাক্না থৌরম অদুদা নেস্নেল ত্রাইবেল ফ্রিদম ফাইতর্স ম্যুজিয়মগী উরেপ-উয়ুং তমগনি । মতুংদা প্রধানমন্ত্রীনা অমরেলীদা চৎকনি । মফম অদুদা এপিএমসিগী অনৌবা বাজার য়ার্দ অমা শঙ্গাগনি । মহাক্না অমর দাইরীগী অনৌবা প্লান্তশিং শঙ্গাগনি অমসুং হোনী প্রদক্সন সেন্তরগী উরেপ-উয়ুং তমগনি । মহাক্না অমরেলীদা সহকার সম্মেলন্দা ৱা ঙাংগনি ।
মন্ত্রীমন্দলনা চার্তর একাউন্তেন্ত ইন্সতিত্যুসনশিংদা মতেং পীননবগীদমক ভারত অমসুং কনাদাগী মরক্তা তৌনবা এম.ও.য়ু.দা অয়াবা পীখ্রে

প্রধান মন্ত্রী শ্রী নরেন্দ্র মোদীগী লুচীং মখাদা কেন্দ্রগী মন্ত্রীমন্দলনা “ইন্সতিত্যুৎ ওফ চার্তর একাউন্তেন্ত ওফ ইন্দিয়া (আই.সি.এ.আই.)” অমসুং “চার্তর প্রোফেস্নেল ওফ কনাদা (সি.পি.এ. কনাদা)”গী মরক্তা তৌনবা য়ান-চেরোল (এম.ও.য়ু.)দা খুয়োক পীবদা অয়াবা পীখ্রে। ৱারোলঃ মন্ত্রীমন্দলনা অয়াবা অসি ২০১১দা খুয়েক পীনখিবা এম.ও.য়ু.গী হান্ননা অয়াবা পীখিবা অদুগী মতাংদা অমসুং ভারতকী আই.সি.এ.আই. অমসুং কনাদাগী সি.পি.এ.গী মরক্তা তৌনবা এম.ও.য়ু.দা খুয়েক পীননবগীদমক পীখিবনি। শাফুঃ মসিগী পান্দম অসি আই.সি.এ.আই.গী মীহুৎশিং, মহৈরোইশিং অমসুং মখোয়গী ইন্সতিত্যুৎশিংগী খ্বাইদগী ফবা অপাম্বা অদুদা নাকল অনিগী ওইবা কান্নরবা মরি শেমগৎপনি। এম.ও.য়ু. অসিনা আই.সি.এ.আই.গী মীহুৎশিংবু মখোয়গী শিনফমগী মফম হেনগৎহন্নবগীদমক তাঞ্জা ফংহনগনি। লোইননা, আই.সি.এ.আই.না মফম অদুগী লৈবাকশিংগী ব্রান্দ শেম্বদা চেৎশিনহনগদবা ইন্সতিত্যুৎ ওইনা চোংথোরক্কনি। এম.ও.য়ু. অসিনা আই.সি.এ.আই. অমসুং সি.পি.এ. কনাদাগী মরক্তা অচেৎপা থবক্কী মরি অমা শেমগৎকনি। কান্নবা ফংলিবশিং: এম.ও.য়ু. অসিনা নহা ওইরিবা ভারতকী চার্তর একাউন্তেন্তশিংবু সি.পি.এ. কনাদাদগী প্রোফেস্নেল দিজাইনেসনগী রিকোগনিসন ফংনবগীদমক্তা পুক্নীং থৌগৎকনি অমসুং মখোয়বু কনাদাদা শিনফমগী খুদোংচাবা থিবদা মতেং পাংগনি। ভারতকী চার্তর একাউন্তেন্ত কয়া মরুম কনাদাগী কম্পেনীশিংদা থবক তৌরি অমসুং মখোয় সি.পি.এ. কনাদাদগী রিকোগনিসন ফংলগনি। কনাদাগী ইন্দস্ত্রীগী তাইবঙনা ভারতকী হৈথোই-শিংথোইবদা থাজবা থম্লি অমসুং মফমদুগী কম্পেনীশিংনা মখোয়বু খন্ননবগীদক চোংথোক্নরক্লি। থবক্তা ওন্থোক্কদবা লালোং অমসুং পান্দমঃ এম.ও.য়ু. অসি আই.সি.এ.আই. নত্রগা কনাদিয়ন প্রোবিন্সিএল সি.পি.এ. ইন্সতিত্যুৎশিংদগী মথৌ তাবা মহৈ-মশিং, চাংয়েং অমসুং প্রাক্তিকেল এক্সপেরিয়েন্স ফংদুনা আই.সি.এ.আই. নত্রগা কনাদিয়ন প্রোবিন্সিএল সি.পি.এ. ইন্সতিত্যুৎশিংদগী মেম্বরশিপ ফংলবা মীহুৎ শিংদতা চৎনগনি। এম.ও.য়ু. অসি অহুমশুবা পার্তীগী অতৈ য়ান-চেরোলগী মখাদা আই.সি.এ.আই. নত্রগা কনাদিয়ন প্রোবিন্সিএল সি.পি.এ. ইন্সতিত্যুৎশিংদগী মেম্বরশিপ ফংলবা মীওইশিংদা মশা মথন্তনা চৎনরোই। য়ুম্ফমঃ আই.সি.এ.আই. অসি ভারতকী পার্লিয়মেন্তনা শেমখিবা এক্ত, দ চার্তর একাউন্তেন্ত এক্ত, ১৯৪৯গী মখাদা লিংখৎখিবা স্তেত্যুতরী বোদী অমনি। মসিগী পান্দম ভারত্তা চার্তর একাউন্তেন্তকী শিনফম অসি য়োকখৎপনি/চৎনহনবনি। সি.পি.এ. কনাদা ইন্সতিত্যুৎ অসি কনাদাগী অপুনবা একাউন্তিংগী শিনফমগী তেংবাংগীদমক লিংখৎখিবা লৈবাক্কী ওইবা ইন্সতিত্যুৎ অমনি।
পি.এম.না জানুৱারী ৩১দা পাংথোক্কদবা ‘প্রবুদ্ধা ভারত’কী ১২৫শুবা কুমওনগী থৌরমদা ৱা ঙাংগনি

প্রধান মন্ত্রী শ্রী নরেন্দ্র মোদীনা ২০২১গী জানুৱারী ৩১গী নুমিৎ য়ুংবা মতুং পুং ৩:১৫ তাবা মতমদা স্বামী বিবেকানন্দনা হৌদোক্লম্বা রামকৃষ্ণ ওর্দরগী থাগী চেফোং অমা ওইরিবা ‘প্রবুদ্ধা ভারত’কী ১২৫শুবা কুমওনগী থৌরমদা ৱা ঙাংগনি। থৌরম অসি অদবৈতা আশ্রম, ময়াৱাতীনা শিনবনি। ‘প্রবুদ্ধা ভারত’কী মরমদা ‘প্রবুদ্ধা ভারত্তা’ চেফোং অসি ভারতকী মমাংঙৈগী লাইনিংগী ওইবা লৌশিংগী পাউতাক শন্দোকপগী য়াম্না মরুওইবা মেদিয়ম অমনি। মসি চেনাই (হান্নগী মাদ্রাস)তগী ফোংবা হৌখি অদুগা চহি অনি ফোংলবা মতুংদা অলমোরাদগী অমুক ফোঙখি। মসিগী মতুং এপ্রিল ১৮৯৯দা চেফোং অসিগী ফোংফম অদু অদবৈতা আশ্রমদা হোংখি অমসুং মতম অদুদগী ঙসি ফাওবা মফম অসিদগী লেপতনা ফোংলি। মমিং লৈরবা মীওই কয়ানা ভারতকী কলচর, স্পিরিচ্যুলিতী, ফিলোসোফী, হিস্ত্রী, সাইকোলোজী, আর্ত অমসুং অতোপ্পা সোসিএল ইসুশিংদা ইরদুনা ‘প্রবুদ্ধা ভারত’কী চেফোংদা ফোংখি। নেতাজী সুভাস চন্দ্র বোস, বাল গঙ্গাধর তিলক, সিস্তর নিভেদিতা, শ্রী ওরোবিন্দো, হান্নগী রাস্ত্রপতী সর্ভেপল্লী রাধাকৃষ্ণন, অতোপ্পা মমিং লৈরবা মীওইশিংনা চহি কয়াদগী চেফোং অসিদা কন্ত্রিব্যুত তৌখি। অদবৈতা আশ্রমনা ‘‘প্রবুদ্ধা ভারত’কী আর্কাইব খুদিংমক মসিগী ৱেবসাইত্তা ফংহন্নবা হোৎনরি।
মন্ত্রী-মন্দলনা হেল্থ রিসর্চ তৌবগী লমদা ভারত অমসুং ম্যন্মারগী মরক্তা লৈরিবা এম.ও.য়ু.দা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলদা ২০২০গী ফেব্রুৱারীদা ভারতকী ইন্দিয়ন কাউন্সিল ওফ মেদিকেল রিসর্চ (আই.সি.এম.আর.) অমসুং ম্যন্মারগী হেল্থ অমসুং স্পোর্তস মন্ত্রালয়গী দিপার্তমেন্ত ওফ মেদিকেল রিসর্চ (দি.এম.আর.)গী মরক্তা খুৎয়েক পীনখিবা মেমোরেন্দম ওফ অন্দরস্তেন্দিং (এম.ও.য়ু.) অমগী মতাংদা খঙহনখ্রে। এম.ও.য়ু. অসিগী পান্দমদি নাকল অনিমক্কী ওইবা রিসর্চকী হীরমশিংদা হেল্থ রিসর্চকী মরী শেমগৎপনি। মপুং ওইবা পান্দমশিংদি: লৌনগনবা লাইনাশিং ইলিমিনেৎ তৌবা (নাকল অনিনা পুন্না ৱারেপ তৌগদবা) থোরক্কদবা অমসুং ভাইরেল ইনফেক্সনশিংগী নেৎৱর্ক প্লেৎফোর্ম দিবেলপ তৌবা রিসর্চ মেথোদোলোজী মেনেজমেন্ত, ক্লিনিকেল ত্রাইএলশিং, ইথিকশিং অসিনচিংবদা ত্রেনিং / কেপাসিতী বিল্দিং তৌবা রিগুলেতরী মেকানিজমদা হরমোনাইজেসন তৌবা। মতম অদুদা ফংবা ফন্দশিংগী মতুং ইন্না মতম মতমগী ওইনা ৱর্কশোপশিং/মীফমশিং অমসুং রিসর্চ প্রোজেক্তশিংগী ফন্দ পীবগী ৱারেপ লৌগনি। ওর্গনাইজেসন অমমমদগী দেলিগেৎশিং য়াওবা জোইন্ত ৱর্কিং গ্রুপ (জে.দবল্যু.জি.) অমা পার্তীশিংনা লিংখৎকদবনি। জে.দবল্যু.জি.গী সেসনশিং অসি মথং মনাউ নাইনা ভারত অমসুং ম্যন্মারদা পাঙথোক্কনি। ভিজা এন্ত্রী, লৈফম, নোংমগী চাদিং, হেল্থ ইন্সুরেন্স, জে.দবল্যু.জি. মেম্বরশিংগী লোকেল ত্রান্সপোর্তেসন য়াওনা ত্রেবেলগা মরী লৈনবা চাদিংশিং অসি থারিবা পার্তীনা পুথোক্কনো অমরোমদা জে.দবল্যু.জি.গী মীফমশিং পাঙথোকপগী চাদিংশিং শিল্লিবা পার্তীনা পুথোক্কদবনি।
মন্ত্রীমন্দলনা সাইন্স অমসুং তেক্নোলোজীদা তেংবাং পীননবগীদমক ভারত অমসুং ইন্দোনেশিয়াগী মরক্তা তৌনবা য়ান-চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা সাইন্স অমসুং তেক্নোলোজীদা তেংবাং পীননবগীদমক ভারত অমসুং ইন্দোনেশিয়াগী মরক্তা তৌনবা য়ান-চেরোল (এম.ও.য়ু.)দা অয়াবা পীখ্রে। এম.ও.য়ু. অসিদা মে, ২০১৮দা নই দিল্লীদা সাইন্স, তেক্নোলোজী অমসুং আর্থ সাইন্সকী মন্ত্রী দা. হর্শ বর্ধননা অমসুং মে, ২০১৮দা জকার্তাদা ইন্দোনেশিয়াগী মাইকৈদগী মফম অদুগী রিসর্স, তেক্নোলোজী অমসুং হায়র এজুকেশনগী মন্ত্রী শ্রী মোহম্মদ নাসিরনা খুয়েক পীখি। এম.ও.য়ু. অসিদা খুয়েক পীনখিবা অসিনা লৈবাক অনিগী মরি অসিগীদমক অনৌবা তাঙ্কক অমা হাংদোক্লগনি। মসিদগী নাকল অনিমক্না সাইন্স অমসুং তেক্নোলোজীগী লমদা কান্নবা লৌবদা মতেং ফংলগনি। এম.ও.য়ু. অসিগী পান্দম অসি সাইন্স অমসুং তেক্নোলোজীগী লমদা মান্নবা অমসুং অনিগী মরক্তা কান্নবা ফংহনবগী মতুং ইন্না ভারত অমসুং ইন্দোনেশিয়াগী মরক্তা তেংবাং পীনবা হেনগৎলগনি। মসিগী স্তেক-হোল্দরশিংদা ভারত অমসুং ইন্দোনেশিয়াগী সাইন্তিফিক ওর্গনাইজেসনগী রিসর্স তৌবশিং, মহৈ-মশিং, আর.&দি. লেবোরেতোরীশিং অমসুং কম্পেনীশিং য়াওরি। খুদক্কী তেংবাং পীননবগীদমক্তা মশক খঙদোক্লবা ওইথোকপা য়াবা লমশিংদা ইনফোর্মেসন অমসুং কম্যুনিকেসন তেক্নোলোজী, মেরিন সাইন্স অমসুং তেক্নোলোজী, লাইফ সাইন্স (বাইওতেক্নোলোজী, এগ্রিকচর অমসুং বাইওমেদিকেল সাইন্স য়াওনা), ইনর্জী রিসর্স, ৱাতর তেক্নোলোজী, দিজাস্তর মেনেজমেন্ত, স্পেস সাইন্স, তেক্নোলোজী অমসুং এপ্লিকেসন, জিওসপেসিএল ইনফোর্মেসন অমসুং এপ্লাইদ কেমিস্ত্রী য়াওরি।